钦定古今图书集成/方舆汇编/职方典/第1216卷 > 《岳麓山道林二寺行》前人
## 钦定古今图书集成/方舆汇编/职方典/第1216卷 > 《岳麓山道林二寺行》前人

“玉泉之南麓山殊，道林林壑争盘纡。寺门高开洞庭
野，殿脚插入赤沙湖。五月寒风冷佛骨，六时天乐朝
香炉。地灵步步雪山草，僧宝人人沧海珠。塔劫宫墙
壮丽敌，香厨松道清凉俱。莲池交响共命鸟，金榜双
回三足乌。方丈涉海费时节，元圃寻仙知有无。暮年
且喜经行近，春日兼蒙暄暖扶。飘然斑白身奚适，傍”
此烟霞茅可诛。桃源人家易制度，橘洲田土仍膏腴。
潭府邑中甚淳古，太守庭内不喧呼。昔遭衰世皆晦
迹，今幸乐国养微躯。依止老宿亦未晚，富贵功名焉
足图。久为谢客寻幽惯，细学何颙免兴孤。一重一掩
吾肺腑，山鸟山花吾友于。宋公放逐曾题壁，物色分
留待老夫。